Wulfilaich

De Wulfilaich, och alt Wulflaik oder Wulfilaicus,  Walfroy, gebuer ëm 565 an der Lombardei a gestuerwen ëm 600 bei Margut, war e langobardesche Mënch, deen am 6. Joerhonnert an der Géigend vu Sedan gelieft huet. 

Hie krut vum Tréierer Bëschof op engem Bierglateau zu Margut südëstlech vu Carignan (Ivoix) eng Plaz zougewisen, wou en als Klausener kéint liewen. Hien huet do eng Sail opgeriicht, wourop en als Sailenhellege gelieft a gepriedegt huet. Virdrun huet hien en Hellegtum vun der Diana dat do stoung, zerstéiert. Ausserdeem huet hien do um Plateau e Klouschter an eng Kierch opriichte gelooss, déi dem hellege Martin geweit war. Méi spéit huet de Bëschof him den Uerder ginn, vun der Sail erofzeklammen, an déi gouf zerstéiert.

Hie gouf no sengem Doud an der Mäerteskierch begruewen.Patrick Ostermann: Romanische Sakralarchitektur zwischen Maas und Aisne, Band 2., S. 135.

Zu Carignan gouf him 1869 e Monument opgestallt: Eng Sail mat enger Statu vun him uewendrop.Hilgert an der Literatur.

Den Adam Reiners, Paschtouer zu Uewerwampech, huet e "patriotisches Theaterstück für Jünglingsvereine (ohne Frauenrollen" mam Titel Der Luxemburger Säulenheilige Wulfilaich (584), ein grosser Martinusverehrer geschriwwen. Et gouf net publizéiert; d'Typoskript gëtt an der Bibliothéik vum Seminaire versuergt.

Literatur
 Romain Hilgert: "Ein Luxemburger Säulenheiliger." In d'Lëtzebuerger Land Nr.33, 15. August 2014, S.11.

 Um Spaweck 
 "Der hl. Abba Wulfilaich der Säulensteher." op orthodoxe-kirche.de.
 Websäit iwwer d'Klaus sou wéi se haut ass
 De  am ökumeenesche Lexikon vun den Hellegen 

Kategorie:Helleg
Kategorie:Gebuer (6. Joerhonnert)
Kategorie:Gestuerwen (7. Joerhonnert)